
[bookmark: _Toc89946890]UVOD

Odredbama Zakona o proračunu (Narodne novine broj 144/21) i Pravilnika o polugodišnjem i godišnjem izvještaju o izvršenju proračuna i financijskog plana (NN br.85/23) propisani su obveza i sadržaj sastavljanja polugodišnjeg i godišnjeg izvještaja o izvršenju financijskog plana proračunskog korisnika upravljačkom tijelu najkasnije do 31. srpnja tekuće godine. S obzirom da proračunski korisnik  Gradska knjižnica Bakar nema upravno vijeće, obvezu donošenja izvještaja o izvršenju financijskog plana ima ravnateljica.
Obrazloženje izvršenja aktivnosti i projekata iz posebnog dijela s ciljevima ostvarenim provedbom programa i pokazateljima uspješnosti realizacije ciljeva nisu iskazana s obzirom da se u skladu s čl. 42. Pravilnika o polugodišnjem i godišnjem izvještaju o izvršenju proračuna i financijskog plana obrazloženje u polugdišnjem izvještaju  daje samo za Opći dio izvještaja.
Do 30. lipnja 2026. g. financiranje javnih rashoda izvršeno je na osnovi sljedećih financijsko-planskih dokumenata:
- Financijskog plana za 2026. godinu s projekcijom za 2027.  i 2028.g.
- I. Izmjenama i dopunama Financijskog plana za 2026. godinu.
U skladu sa zakonskim odredbama izrađen je Polugodišnji izvještaj o izvršenju Financijskog plana Gradske knjižnice Bakar za 2026. godinu.

Polugodišnji izvještaj o izvršenju Financijskog plana Gradske knjižnice Bakar za 2026. godinu sadrži:
1. OPĆI DIO koji se sastoji od:
1.1 Sažetka računa prihoda i rashoda i Računa financiranja
1.2 Računa prihoda i rashoda, prikazan u izvještaju o prihodima i rashodima prema ekonomskoj  klasifikaciji, prema izvorima financiranja te izvještaju o rahodima prema funkcijskoj klasifikaciji
1.3 Raspoloživa sredstva iz prethodnih godina prikazana po ekonomskoj klasifikaciji i izvorima financiranja
2. POSEBNI DIO  koji se sastoji od:
2.1 Izvještaja po  programskoj klasifikaciji – prikaz rashoda proračuna iskazanih po           organizacijskoj klasifikaciji, izvorima financiranja i ekonomskoj klasifikaciji, raspoređenih 
u programe koji se sastoje od aktivnosti i projekata.
3. OBRAZLOŽENJE općeg dijela izvještaja o izvršenju financijskog plana.
4. POSEBNI IZVJEŠTAJi:
4.1 Izvještaj o zaduživanju na domaćem i stranom tržištu novca i kapitala



3. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA

SAŽETAK RAČUNA PRIHODA I RASHODA I RAČUNA FINANCIRANJA

Sažetkom računa prihoda i rashoda evidentirano je da su ukupni prihodi poslovanja
ostvareni u iznosu od 77.199,59 € ili 39% planiranih godišnjih sredstava, a što je u odnosu na prošlogodišnje razdoblje više za 1%. Ukupni rashodi ostvareni su u iznosu od 72.294,12 € ili 36% planiranih sredstava, također više za 1 % u odnosu na prethodnu godinu. Rashodi poslovanja ostvareni su u iznosu od 59.425,05 €, a rashodi za nabavu nefinancijske imovine u iznosu od 12.869,07 €.
Temeljem navedenog, u razdoblju od 01.01.2026. do 30.6.2026.g. ostvaren je višak prihoda nad ukupnim rashodima u iznosu od 4.905,47 €. Višak prihoda razdoblja u navedenom iznosu odnosi se na neutrošene kapitalne donacije Ministarstva kulture i medija RH u izvještajnom razdovlju.
Preneseni rezultat poslovanja iz 2025. g. je višak prihoda u  iznosu od  1.749,88 €.
Višak prihoda tekućeg razdoblja, zajedno s viškom prihoda prenesenim iz prethodne godine, iskazuju višak prihoda u  iznosu od 6.655,35 € raspoloživ u idućem izvještajnom razdoblju.


 IZVRŠENJE PRIHODA I RASHODA PREMA EKONOMSKOJ KLASIFIKACIJI
PRIHODI POSLOVANJA
Prihodi  od kapitalne pomoći proračunskim korisnicima iz proračuna koji im nije nadležan ostvareni su u iznosu od 12.070,00  i u odnosu na prethodnu godinu veći su za 7%, a u odnosu na plan 87% planiranih sredstava. Ostvareni prihodi odnose se na pomoći Ministarstva kulture i medija RH  u iznosu od 11.070.00€ namijenjeni za nabavu knjižnične građe, te pomoći Primorsko-goranske županije u iznosu od 1.000.00 € za nabavu e-knjiga. Povećanje u odnosu na prethodnu godinu odnosi se na sredstva Primorsko-goranske županije. Razlika u odnosu na planirana sredstva odnosi se na sredstva Ministarstva kulture i medija RH koja će suklano odobrenim sredstvima putem javnih poziva biti doznačena do kraja godine.
Ostali nespomenuti prihodi odnose se na prihode od članarina, upisnina, zakasnina, korištenja interneta i sl. te su ostvarena u iznosu od 687,60€ i u odnosu na prethodnu godinu veća sa za 32%, a u odnosu na plan izvršenje je 69%. Prihodi su veći zbog većeg interesa korisnika.
Prihodi od prodaje, pruženih usluga i donacija odnose se na prihode od prodaje knjiga u iznosu od 45,00€ i u odnosu na prethodnu godinu veći su za 87 % dok je u odnosu na planirana sredstva od prodaje knjiga od 200.00 € ostvareno 23%. Povećanje se odnosi na prodaju knjige „Va Gradu Bakru, Bakar grad”, autora M.Šegulje. 
Planirani prihodi od donacije u iznosu od 500,00 € biti će realizirani po završetku kalendarske godine evidentiranjem u financijama i imovini Knjižnice sve donirane knjižne građe u toku godine.
Prihodi iz nadležnog proračuna za financiranje redovne djelatnosti proračunskih korisnika odnose se na prihode iz Proračuna Grada Bakra u iznosu od 64.396,99 €, a sastoje se od prihoda za financiranje rashoda poslovanja u iznosu od 58.267,47 € i prihoda za financiranje rashoda za nabavu nefinancijske imovine u iznosu od 6.129.52 €.  U odnosu na prethodnu godinu prihodi su realizirani u istoj vrijednosti, dok je u odnosu na plan izvršenje 35%. 

RASHODI POSLOVANJA
Ukupni rashodi u iznosu od 72.294.12 €, sastoje se od rashoda poslovanja u iznosu od
59.425.05 € i rashoda za nabavu nefinancijske imovine u iznosu od 12.869,07 €. 
Rashodi za zaposlene ostvareni su u iznosu od 46.635,44 €, što čini 36%  planiranih rashoda na godišnjoj razini. Obuhvaćaju bruto plaće za redovan rad, ostale rashode za zaposlene i doprinose za obvezno zdrastveno osiguranje zaposlenih u Graskoj knjižnici Bakar.

Materijalni rashodi obuhvaćaju naknade troškova zaposlenima, rashode za materijal i
energiju, rashode za usluge te ostale nespomenute rashode poslovanja. Ukupni materijalni rashodi ostvarewni su u iznosu od 12.789.61 € ili 27% planiranih rashoda na godišnjoj razini. U odnosu na ostvarene rashode u prvom polugodištu 2025. godine ovi su rashodi manji za 8 %.
Naknade troškova zaposlenima odnose se na naknade za prijevoz za dolazak na posao, a izvršene su u iznosu od 984,00€ što predstavlja istu vrijednost u odnosu na prethodnu godinu.
Rashodi za materijal i energiju odnose se na rashode za uredski materijal i materijal za obradu knjižne građe, materijal za čišćenje, energiju, razni materijal za održavanje i sitni inventar. Ukupni rashodi iznose 2.962.61 € i u odnosu na prethodnu godinu veći su za 9 %. Povećanje se odnosi na veću godišnju preplatu na Novi list te veće rashode za električnu energiju, zbog manjeg iznosa subvencije struje od strane Vlade RH.
Rashodi za usluge ostvareni su u iznosu od 8.153.77 € i u odnosu na prethodnu godinu manji su za 12 %.  U odnosu na prethodnu godinu veće su komunalne usluge za 83% zbog veće cijene KD Čistoća za uslugu odvoza otpada. Povećanje rashoda za računalne usluge od 22 % odnosi se na održavanje www.gkbakar i godišnji trošak google clouda za dva e-maila Knjižnice  te nabavku certifikata za antivirusni program. Ostale usluge veće su za 36%, a povećanje se odnosi na uslugu odvoza i reciklažu otpisane knjižne građe.
Ostali nespomenuti rashodi poslovanja ostvareni su u iznosu od 689,23 €, a u odnosu na prethodnu godinu u ukupnom iznosu  manji su za  13%. Obuhvaćaju rashode za premije osiguranja u iznosu od 429.70€ koji su za 9% veći u odnosu na rashode istog razdoblja 2025.g. zbog većeg iznosa premije osiguranja imovine Knjižnice.



Rashodi za nabavu nefinancijeske imovine obuhvaćaju rashode za uredsku opremu i
namještaj, rashode za knjige i rashode za e-knjige. Ostvareni su u ukupnom  iznosu  od 12.869,07 € ili 96 % u odnosu na prethodnu godinu, odnosno 49% planiranih sredstava obračunskog razdoblja.
U odnosu na razdoblje prethodne godine, veći su rashodi za e-knjige u iznosu od 1.000.73 €, nabavljene od kapitalne pomoći Primorsko-goranske županije u istom iznosu. 

POSEBNI IZVJEŠTAJI

Proračiunski korisnik Gradska knjižnica Bakar, u razdoblju od 01.01.2026. do 30.06.2026.g., nije se zaduživao na domaćem niti stranom tržištu novca.


Izvješće o polugodišnjem izvršenju Financijskog plana Gradske knjižnice Bakar za razdoblje 01.01.2026. do 30.06.2026.godine usvaja se s danom donošenja.



KLASA:400-01/26-01/12						Ravnateljica:						

U Bakru 22. 7. 2026.

